Celomas

Celomas (gr coiloma 'ertmė') – antrinė kūno ertmė, visiškai išklota mezoderma. Celomas būdingas pirminiaburniams (žieduotosioms kirmėlėms, nariuotakojams, moliuskams) ir antriniaburniams (dygiaodžiams, pusiauchordiniams, chordiniams).

Celomo atsiradimas gyvūnams suteikė daug privalumų. Kūno judesiai tampa laisvesni, nes kūno sienelė gali judėti nepriklausomai nuo viduje esančių organų. Pakankamai erdvus celomas leidžia išsivystyti sudėtingesnėms organų sistemoms. Celomo skysčiai apsaugo vidaus organus nuo aplinkos poveikio. Taip pat celomas gali atlikti hidrostatinio skeleto funkciją.

Kategorija:Vystymosi biologija